दिनैनिफ्राय आसाम मथर हानथा-मेला आफादनि साखा बन्द’ फोसावनाया जागायनायजों लोगोसे गासै बास खारनाया बन्द’ जादों। बास भाराखौ बारायनांगौनि थाखायनो दिनैनिफ्राय जोबनाय गैयै समसिम साखा बन्द’खौ खालामनाय जादों। बे बन्द’नि समाव एएसटिसिआ रायजो-राजाफोरनो सिबिथाइ होदोंमोनब्लाबो आसाम मथर हानथा-मेला आफादनि नारसिननायाव राहा गोथे जानांगौ जादों होननानै फोरमायदों एएसटिसिनि गाहाइ सामलायगिरि अशक कुमार भत्तराया। बेजों लोगोसे एएसटिसिनिफ्राय गुवाहाटियाव गं 250 बासजों लोगोसे गासै आसाम नाङै गं 650 बासआ खारदों होननानै भत्तराया मिथिहोदों।